Държавен вестник, бр. 54, 2012 г., стр. 33

БРОЙ  54	
Д Ъ Р Ж А В Е Н  В Е С Т Н И К 	
СТР.  33  
„(5) Лицето по ал. 1 отправя писмено пред­
ложение до титуляря на вещни права, като 
посочва правните и фактическите основания, 
обосноваващи предложението, включително 
имота, вида на енергийните обекти и/или съо­
ръжения и начина, по който те се отразяват на 
ползването на имота, вида вещни права, които 
е необходимо да бъдат придобити, площ­та и 
предлаганото обезщетение, като дава подходящ 
срок не по-кратък от един месец, за отговор 
на предложението. Този срок може да бъде 
променен по взаимно съгласие на лицата.
(6) При учредяване на ограничени вещни 
права по ал. 1 върху имоти – публична соб­
ственост, за национални обекти се прилага 
съответно редът за частна държавна или частна 
общинска собственост, доколкото друго не е 
предвидено в закон.
(7) Лицата по ал. 1 са възложители на 
строителството на тези обекти по смисъла 
на чл. 161, ал. 1 от Закона за устройство на 
територията, както и заинтересовани лица 
по смисъла на чл. 124, ал. 3 от Закона за 
устройство на територията.“
§ 48. В чл. 63 се правят следните изменения:
1. Алинея 1 се изменя така:
„(1) При отказ или при невъзможност за 
изпълнение на действията по чл. 62, ал. 4, 
която се дължи на причини, непреодолими 
от лицето по чл. 62, ал. 1, имотът се отчуж­
дава в полза на държавата. За отказ се смята 
изричният отказ, както и неприемането на 
предложението или непостигането на съгласие 
в срока по чл. 62, ал. 5.“
2. В ал. 3 думите „Енергийното предпри­
ятие“ се заменят с „Лицето по чл. 62, ал. 1“.
§ 49. В чл. 64 се правят следните изменения 
и допълнения:
1. В ал. 1 думите „енергийните предприя­
тия“ се заменят с „лицата, които ще изграждат 
и експлоатират енергийния обект“, а изречение 
второ се заличава.
2. В ал. 2, т. 1 и 2 думите „енергийното 
предприятие“ се заменят с „лицата по ал. 1“.
3. В ал. 3:
а) точка 1 се изменя така:
„1. титулярят на сервитута придобива право:
а) на прокарване на въздушни и подземни 
електропроводи, топлопроводи, газопроводи, 
нефтопроводи и нефтопродуктопроводи;
б) негови представители да влизат и да 
преминават през служещите имоти и да из­
вършват дейности в тях, свързани с изграж­
дането и/или експлоатацията на енергийните 
обекти, включително право на преминаване 
на техника през служещите поземлени имоти 
във връзка с изграждането и обслужването 
на въздушни и подземни проводи и наземни 
съоръжения;
в) да извършва кастрене и рязане на дървета 
в сервитутните ивици на електропроводите и 
хидросъоръженията за отстраняване на аварии 
при уведомяване на управляващите органи на 
горските стопанства и националните паркове;“
б) в т. 2, буква „б“ накрая се добавя „и след 
писмено съгласуване с титуляря на сервитута“.
4. В ал. 4 т. 2 се изменя така:
„2. титулярят на сервитута изплати ед­
нократно обезщетение на собственика на 
имота, върху който е възникнал сервитутът, 
и на носителите на други вещни права върху 
засегнатия имот.“
5. Алинея 5 се отменя. 
6. В ал. 7 думите „енергийното предпри­
ятие“ се заменят с „титуляря на сервитута“.
7. В ал. 8 думите „енергийното предпри­
ятие“ се заменят с „титуляря на сервитута“.
8. В ал. 9 думите „министъра на земеделието 
и продоволствието“ се заменят с „министъра 
на земеделието и храните“.
9. Създава се ал. 10:
„(10) При учредяване на ограничени вещни 
права по ал. 1 върху имоти – публична соб­
ственост, за национални обекти се прилага 
съответно редът за частна държавна или частна 
общинска собственост, доколкото друго не е 
предвидено в закон.“
§ 50. Създава се чл. 64а:
„Чл. 64а. (1) Влязъл в сила акт на ком­
петентен орган за одобряване на подробен 
устройствен план по чл. 64, ал. 4, т. 1 с при­
ложена извадка от графичните и текстовите 
материали относно служещия имот, титуляря 
на сервитута и собственика/носителя на вещно 
право в този имот и документ за изплатено 
или депозирано в търговска банка на разпо­
ложение на собствениците и носителите на 
други вещни права върху служещия имот ед­
нократно обезщетение, представляващо цената 
на сервитутното право, се вписва в имотния 
регистър по молба на титуляря на сервитута.
(2) До откриване на производство по съз­
даване на имотен регистър по чл. 70, ал. 1 
от Закона за кадастъра и имотния регистър 
вписването на актовете и документите по ал. 1 
се извършва по партидата на собственика на 
служещия имот по реда на Правилника за 
вписванията (Изв., бр. 101 от 1951 г.; изм., 
бр. 30 от 1955 г., ДВ, бр. 82 от 1996 г., бр. 86 от 
1997 г., бр. 14 от 2000 г., бр. 5 и 16 от 2001 г., 
бр. 69 от 2004 г., бр. 67 от 2005 г. и бр. 22 от 
2008 г.).“
§ 51. В чл. 65 се правят следните изменения:
1. В ал. 1 думите „ал. 5“ се заменят с 
„ал. 4, т. 2“.
2. В ал. 2 думите „енергийното предпри­
ятие“ се заменят с „титулярят на сервитута“.
§ 52. В чл. 67 се правят следните изменения 
и допълнения: